Fortællingen bliver
stadig vigtigere...
Den 3. december åbner World Press Photo for indsendelse af billeder til konkurrencen. Samtidigt åbnes der for tre nye, supplerende konkurrencer.
World Press Photo Foundation står for verdens nok mest prestigefyldte pressefotokonkurrence. Organisationen blev startet tilbage i 1955, da fotograferne havde helt andre arbejdsvilkår end i dag, dels på grund af teknikken med film som skulle fremkaldes, kopieres og manuelt leveres, men bestemt også fordi fotograferne havde en anden placering i det produktionsmæssige hierarki.
Et eksempel: Da jeg som redaktør af bladene FOTO & Smalfilm og Fototeknik blev medlem af Dansk journalistforbund tilbage i slutningen af 1970'erne var det med et påtvunget løfte om, at jeg aldrig mere ville tage et billede til mine og andres artikler. Det var et løfte som jeg naturligvis overhovedet ikke overholdt.
I dag er den barriere væk, og der er samtidigt kommet langt flere mediemæssige muligheder. I 2011 lancerede man derfor en konkurrence for journalistiske multimedieproduktioner. Med andre ord: Fortællingen kom i centrum – uanset om det er en fotograf eller en journalist der har stået bag kameraet.
De nye former for fortællinger
Denne udvikling udbygges så i år, hvor den gode gamle World Press Photo suppleres af tre konkurrencer, som alle sætter fortællingen i centrum:
De tre konkurrencer er:
Vinderne i hver af de fire konkurrencer modtager en præmie på 10.000 euro.
3. december 2018: Billeder kan indsendes
3. januar 2019 kl 12.00: Deadline for registrering
8. januar 2019 kl 12.00: Deadline for indsendelse af billeder
2019 Digital Storytelling Contest:
3. december 2018: Materiale kan indsendes
8. januar 2019: Deadline for indsendelse af materiale
Billeder til World Press Photo kan indsendes i perioden 3. december 2018 til 8. januar 2019. I år er der også konkurrencer for billedfortællinger, interaktive billeder og online video.